محمد بن قاسم بندرگاہ

محمد بن قاسم بندرگاہ یا مقتدرہ قاسم بندرگاہ بحیرہ عرب پر کراچی سے 35 کلومیٹر مشرق کی جانب واقع ہے۔ کراچی کے بعد یہ پاکستان کی دوسری سب سے بڑی بندرگاہ ہے۔ یہاں سے سالانہ 1.7 کروڑ ٹن کے سامان کی تجارت ہوتی ہے جو پاکستان کے کل تجارتی حجم کا تقریباً 35% ہے۔

اسے 1970ء کی دہائی میں کراچی کی بندرگاہ پر رش کو کم کرنے کی غرض سے تعمیر کیا گیا۔ بندرگاہ کا نام آٹھویں صدی عیسوی کے مسلم فاتح محمد بن قاسم کے نام پر رکھا گیا ہے جنھوں نے یہ علاقہ 712ء میں فتح کر کے مسلم مملکت میں شامل کیا تھا۔ بندرگاہ دریائے سندھ کے ڈیلٹا اور پاکستان اسٹیل ملز کے قریب تعمیر کی گئی ہے۔

مقامی لوگ اسے عموما اس کے مختصر نام پورٹ قاسم سے جانتے ہیں۔

زمرہ:پاکستان کی بندرگاہیں
زمرہ:پاکستان کے ساحلی شہر اور قصبہ جات
زمرہ:حکومت ذوالفقار علی بھٹو
زمرہ:ضلع کراچی
زمرہ:کراچی
زمرہ:وزارت سمندری امور (پاکستان)